কর্নাটকে মৃত্যু বাংলার ২ শ্রমিকের, আটক ৬

ওয়েব ডেস্ক: কর্নাটকে বাংলার দুই নির্মাণ শ্রমিকের মৃত্যু। জানা গিয়েছে, ভিনরাজ্যে নির্মান কাজের সঙ্গে যুক্ত ছিলেন ওই দুই শ্রমিক। নির্মীয়মান ১৩ তলার বারান্দা থেকে পড়ে গিয়ে মৃত্যু হয়েছে বলে সূত্রের খবর। এই ঘটনায় কার্যত শোকের ছায়া এলাকায়। জানা গিয়েছে, ঘটনায় মামলা রুজু করে তদন্ত শুরু বেলান্দুর থানায়।

নির্মীয়মান কাজ চলাকালীন দুই শ্রমিকের মৃত্যুর ঘটনা। জানা গিয়েছে, নির্মীয়মান বিল্ডিং-র ১৩ তলা থেকে পরে গিয়ে মৃত্যু হয়েছে তাদের। মৃতদের নাম আমির হোসেন ও মমতাজ আলি মোল্লা। এই ঘটনার পরই নির্মীয়মান সংস্থার আধিকারিক ও সাইট ইঞ্জিনিয়ারের বিরুদ্ধে মামলা রুজু করা হয়েছে। সূত্রের খবর, ঘটনায় মামলা রুজু করে তদন্ত শুরু বেলান্দুর থানার। এরপরই ৬ জনকে আটক করে জিজ্ঞাসাবাদ করছে পুলিশ।

আরও পড়ুন: পূর্ব বর্ধমান লোকসভার কেন্দ্রের সাংসদের মন্ত্যবে তুমুল শোরগোল, কী বললেন সাংসদ?

কীভাবে ঘটল এই ঘটনা? নিছকই দুর্ঘটনা না কী পিছনে রয়েছে অন্য কোনও চক্রান্ত, তা নিয়ে একাধিক প্রশ্ন উঠতে শুরু করেছে। যদিও, গোটা ঘটনার তদন্ত করছে পুলিশ। পাশাপাশি, মৃতদের ময়নাতদন্তের রিপোর্ট এলে আরও স্পষ্ঠ হবে গোটা বিষয়।